I 2006 ble han igjen valgt til borgermester i Bordeaux. Han var fransk økologi- og utviklingsminister én måned i 2007, men måtte gå etter at han tapte sitt sete i nasjonalforsamlingen. Statsminister François Fillon hadde før valget gitt offentlig beskjed om at ministre som tapte gjenvalg, ikke ville få fortsette i regjeringen. Han kom tilbake som forsvarsminister fra 14. november 2010 til 27. februar 2011, da han ble utnevnt til utenriksminister, en posisjon han hadde fram til president Sarkozy og UMPs valgnederlag i 2012.